उनका विचारमा नेपाली अंग्रेजी लेखनमा प्रयोग हुन पाएकै छैन । ‘हामी अंग्रेजीमा लेख्नेले अंग्रेजी साहित्यलाई बेवास्ता गरेर लेख्न सक्दैनौं । हामीले अंग्रेजी साहित्यमा केही न केही थप्नुपर्छ,’ उनी भन्छन् । अनि आफैंलाई सोध्छन्, ‘अरूहरूले गरिरहेको कुरा हामीले किन गरिरहेका छैनौं ?’ अनि अरुन्धती रोयको ‘द गड अफ स्मल थिङ्स’ को उदाहरण दिन्छन्, कसरी उनले उपन्यासको भाषा र संरचनासँग खेलेकी छन् ।
